b'\n_START_ARTICLE_\nKristen Stewart\n_START_SECTION_\nBiografija\n_START_PARAGRAPH_\nStewart gim\xc4\x97 ir u\xc5\xbeaugo Los And\xc5\xbeele, Kalifornijoje. Jos t\xc4\x97vai yra John Stewart, televizijos prodiuseris, kuris dirbo Fox televizijos kanale, ir Jules Mann-Stewart, scenarist\xc4\x97, gimusi ir augusi Australijoje. Kristen turi vyresn\xc4\xaf brol\xc4\xaf Cameron B. Stewart ir dar du \xc4\xafvaikintus brolius Dana ir Taylor._NEWLINE_Kristen karjera prasid\xc4\x97jo, kai agentas j\xc4\x85 pasteb\xc4\x97jo vaidinan\xc4\x8di\xc4\x85 Kal\xc4\x97diniame mokyklos spektaklyje, kai mergaitei buvo a\xc5\xa1tuoneri. Kristen savo pirmuosius vaidmenis gavo \xe2\x80\x9eDisney\xe2\x80\x9c televizijoje ir filme \xe2\x80\x9eThe Safety of Objects\xe2\x80\x9c. Neilgai trukus po \xc5\xa1io filmo Kristen gavo galimyb\xc4\x99 suvaidinti su viena i\xc5\xa1 garsiausiu Holivudo aktori\xc5\xb3\xc2\xa0\xe2\x80\x93 Jodie Foster. Kristen vaidino aktor\xc4\x97s dukter\xc4\xaf filme \xe2\x80\x9ePanikos kambarys\xe2\x80\x9c (2002\xc2\xa0m.). Stewart tuo metu buvo vos 12, u\xc5\xbe \xc5\xa1\xc4\xaf vaidmen\xc4\xaf ji buvo nominuota Jaun\xc5\xb3j\xc5\xb3 artist\xc5\xb3 apdovanojimuose ir gavo pripa\xc5\xbeinim\xc4\x85 Holivude._NEWLINE_Vos sulaukusi septyniolikos aktor\xc4\x97 gavo galimyb\xc4\x99 nusifilmuoti \xe2\x80\x9eSaul\xc4\x97lydyje\xe2\x80\x9c (2008\xc2\xa0m.), kartu su Robert Pattinson, kuris vaidino vampyr\xc4\x85 Edvard\xc4\x85 Kalen\xc4\x85. Filmas buvo pastatytas pagal to paties pavadinimo knyg\xc4\x85, kuri jau tuomet buvo sulaukusi did\xc5\xbeiulio populiarumo . Fanai visame pasaulyje nekantravo pamatyti ekranizuot\xc4\x85 mirtingosios merginos meil\xc4\x97s istorij\xc4\x85. Kristen nusifilmavo ir kitose \xe2\x80\x9eSaul\xc4\x97lyd\xc5\xbeio\xe2\x80\x9c sagos dalyse, \xc4\xafk\xc5\xabnydama mirting\xc4\x85j\xc4\x85 vampyro mylim\xc4\x85j\xc4\x85 Bel\xc4\x85.'